سوئد-ده کئچیریلن "اریتره" مدنیت فستیوالیندا تؤره‌دیلن هوجوم نتیجه‌سینده 52 نفر یارالانیب.
سوئد-ین اکسپرسن” قزئتی‌نین معلوماتینا گؤره، دوغو افریقا اؤلکه‌سی اریتره-یه قارشی مین‌لرله اعتیراضچی فستیوال اراضی‌سینده غرفه لری و اتومبیل لری یاندیریب.
عدالت ناظیری گونار استرومر دئییب:"سوئده زوراکی‌لیق‌دان قاچماق و یا موقتی سفر مقصدی ایله گلیرسینیزسه، بورادا زوراکیلیغا سبب اولمامالیسینیز. سوئد-ین بو شکیلده باشقا اؤلکه‌لر آراسینداکی موناقیشه‌یه سوروکلنمه‌سی‌نین معناسی یوخ‌دور".
حادثه ایله علاقه‌دار آپاریلان سوروشدورما چرچیوه‌سینده 100-دن چوخ اعتیراضچی ساخلانیلیب.
سوئد-ده یاشایان مین‌لرله اریتره-لی‌نین قاتیلدیغی فستیوال 1990-جی ایللردن بری هر ایل کئچیریلیر.
